hindi, padre; patuloy ako sa pagtukoy ng ukol sa pag aaral. ang mga prayle, at hindi ko sinasabing kayong mga prayle, sapagkat hindi ko kayo ibinibilang sa karamihan, ang mga prayle ng lahat ng orden ay naging pawang tagapagdulot ng aming ikatatalino, at sinasabi nila at inihahayag ng walang kahiyahiya, na hindi nararapat na kamiy dumunong, sapagkat balang araw ay hahangarin namin ang maging malaya! itoy kagaya noong ayaw palusugin ang katawan ng bilanggo upang huwag bumuti at makaalis sa bilangguan. ang kalayaan, sa taoy, kagaya ng ikatututo kung sa katalinuhan, at ang pag ayaw ng prayle na kamiy tumalino ay siyang sanhi ng di namin kasiyahang loob! ang karunungan ay ibinibigay lamang doon sa karapatdapat magtamo! fernandez, kung ipagkakaloob sa mga taong walang matibay na puso at mabuting asal ay hahalay lamang. at bakit may mga taong walang matibay na puso at mabuting asal? kinibit ng dominiko ang kaniyang balikat.